અદાણીનો આ કોલ માઇન્સ પ્રોજેક્ટ આરંભથી જ વિવાદોના વમળોમાં ઘેરાતો રહ્યો છે. આરંભમાં દેશના પર્યાવરણવિદના બનેલા સામાજિક સંગઠનોએ પર્યાવરણનું બહાનું આગળ ધહરીને આ પ્રોજેક્ટનો દેશ વ્યાપી વિરોધ કર્યો હતો ત્યારબાદ જે રાજ્યમાં આ પ્રોજેક્ટ આકાર લેવાનો છે તે ક્વિન્સલેન્ડ રાજ્યની સરકારે પણ હવે આ પ્રોજેક્ટ સામે બાંયો ચઢાવવાનું શરૂ કરી દીધું છે. ક્વિન્સલેન્ડની રાજ્ય સરકારે તો ત્યાં સુધી ધમકી આપી દીધી હતી કે જો ઓસ્ટ્રેલિયાની ફેડરલ ગવર્મેન્ટલ આ પ્રોજેક્ટ માટે લોન મંજૂર કરશે તો તે લોનની સામે વીટો સત્તાનો ઉપયોગ કરવામાં આવશે.